
# Эсседән ничек сакланырга?

Урамда 30 градуслы эсселек. Салкын көннәрдән соң кинәт җылынган һава кеше организмына тискәре тәэсир итә. Һава торышына аеруча сизгер кешеләр кан басымы уйнаудан, хәл булмаудан зарлана.

**Эсседән котылу өчен белгечләр кайбер киңәшләрне истә тотарга куша: **

- кояшта калган машина тәрәзәсенә кояш үткәрми тора ямпа элеп калдырсаң яхшы.

- кондиционер булу яхшы, ләкин ул салкын тидерергә мөмкин. Шуңа да машина салонын, бүлмәне җилләткәндә сак булыгыз. Үтәли җил тиеп гадәттә җәй көне авырыйлар.

- эсседә ешрак юыныгыз. Су күп эчегез. Баллы, спиртлы эчемлекләрдән тыелып торыгыз.

- табигый тукымалардан тегелгән киемнән йөрергә, башлык кияргә онытмагыз.

- 11.00 16.00гә кадәр вакыт аралыгында эссе кояш астында йөрмәскә тырышыгыз.

- кояштан саклый торган кремнар сөртсәгез дә була.


Следите за самым важным и интересным в Telegram-каналеТатмедиа

## Нет комментариев
Эсседән ничек сакланырга?